ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՈՒՂԵՐՁԸ ՀԱՆՐԱՊԵՏՈՒԹՅԱՆ ՏՈՆԻ ԱՌԹԻՎ

Սիրելի՛ հայրենակիցներ.

Շնորհավորում եմ բոլորիս Հանրապետության տոնի առթիվ:

Մայիսյան հաղթանակները նոր և փառավոր էջ բացեցին հայ ժողովրդի դարավոր պատմության մեջ։

Ժամանակն ապացուցեց՝ եթե չլիներ 1918 թվականի մայիսի 28-ը, չէր լինելու և՛ Խորհրդային Հայաստանը, և՛ ներկայիս Հայաստանի Հանրապետությունը:

Ահա թե ինչու հարյուր հինգ տարի առաջ պետականության վերականգնումը կրկնակի թանկ է, նվիրական և սրբազան յուրաքանչյուր հայի համար:

Հայաստանի առաջին Հանրապետությունը քաղաքացիներին բերեց անկախ պետականություն, ազատություն, մարդու իրավունքներ, որոնք ամրագրվեցին օրենքներով:

Եվ մենք՝ ներկա Հայաստանի քաղաքացիներս, երբ կրկին պայքարի ու փորձությունների առաջ ենք կանգնած, պետք է միասնականությամբ քայլենք առաջ, հավատարիմ պետք է լինենք առաջին Հանրապետության պատգամներին:

Կրկին շնորհավորելով բոլորիս Հանրապետության տոնի առթիվ՝ մաղթում եմ խաղաղություն և ստեղծագործ աշխատանք՝ հանուն մեր երկրի բարօրության և առաջընթացի։